## KÍVONAT

# PALLAS ATHÉNÉ KIVÁLÓSÁGI ÖSZTÖNDÍJPROGRAM

## LEBONYOLÍTÁSÁNAK SZABÁLYZATA

## 2019/2020-as tanév második és a 2020/2021-es tanév első félévére

**…….**

### „5. A beérkezett pályázatok értékelésének kritériumrendszere

A Sapientia EMTE és a PADME Alapítvány között megkötött Támogatási szerződésben meghatározott feltételek alapján a beérkezett pályázatok értékelésekor a bíráló bizottság 70%-ban a tanulmányi teljesítményt, 20%-ban a tudományos tevékenységet (publikáció, tudományos diákköri dolgozat, nemzetközi és hazai versenyeken való részvétel és szakkollégiumi tevékenység), és 10 %-os arányban a közéleti, közösségi tevékenységet veszi figyelembe.

**A. Tanulmányi teljesítmény (maximálisan 70 pont adható)**

A tanulmányi teljesítmény értékelése a pályázati kiírást megelőző (2018/2019-es) tanév 2 lezárt félévérnek tanulmányi eredményein alapul.

A kiválósági ösztöndíjak megítélése a meghatározott időszakra számított kreditekkel súlyozott tanulmányi átlag alapján történik, amelybe csak a Sapientia EMTE-n felvett és teljesített tantárgyakból elért kreditek és jegyek számíthatók be. Ez nem lehet kisebb mint 7,00.

A kredittel súlyozott tanulmányi átlagot (KSTÁ) számítási képlete:

|  |  |  |
| --- | --- | --- |
| **Kredittel súlyozott tanulmányi átlag** | = | Σ(ki× ei) / 30 |
|  |
| **Jel** | **Megnevezés** |
| **KSTÁ** | Kredittel súlyozott tanulmányi átlag |
| **ei** | érdemjegy |
| **ki** | a tantárgy kreditpont értéke |

Az éves kredittel súlyozott tanulmányi átlag (KSTÁ) a két félév kredittel súlyozott tanulmányi átlagainak egyszerű számtani átlaga.

Az éves KSTÁ arányos megfeleltetése a 10-től 70-ig terjedő kiválósági ösztöndíj ponttal, az alábbi táblázat és képlet alapján történik. A táblázat megadja a minimális és a maximális pontszámokat, a képlet pedig lehetővé teszi a két határérték közötti értékkiszámítását.

|  |  |  |
| --- | --- | --- |
| **Kredittel súlyozott tanulmányi átlag (KSTÁ)** | **Kiválósági ösztöndíj pontszám (P)** | **Megjegyzés** |
| 7 | 10 | minimum |
| 10 | 70 | maximum |

A kredittel súlyozott tanulmányi átlag kiválósági ösztöndíj pontszámmá való átszámítása az alábbi képlet alapján történik, két tizedes pontossággal:

|  |  |  |  |
| --- | --- | --- | --- |
| P = | 10+ | (KSTÁ -7)x (70-10) | =10+(KSTÁ-7)X20 |
| (10-7) |

Például valakinek a két félévi átlaga 9,91 és 9,56, így az éves KSTÁ= 9,74.

|  |  |  |  |
| --- | --- | --- | --- |
| P = | 10+ | (9,74 -7)x (70-10) | =10+(9,74-7)X20= 64,80 |
| (10-7) |

**B. Tudományos tevékenység (maximálisan 20 pont)**

A tudományos tevékenység értékelése a pályázati kiírást megelőző (2018/2019-es) tanév eredményei alapján történik. A tevékenységeket minden esetben igazolni kell.

|  |  |
| --- | --- |
| Tevékenység típusa | maximális pontszám |
| Kari TDK való részvétel  | 5 |
| Kari TDK fordulón elért 3. helyezés,  | 10 |
| Kari TDK fordulón elért 2. helyezés,  | 15 |
| Kari TDK fordulón elért 1. helyezés | 20 |

|  |  |
| --- | --- |
| Tevékenység típusa | maximális pontszám |
| Kari esettanulmányi verseny részvétel  | 3 |
| Kari esettanulmányi verseny 3. helyezés | 5 |
| Kari esettanulmányi verseny 2. helyezés | 10 |
| Kari esettanulmányi verseny 1. helyezés | 15 |
| Nemzetközi esettanulmányi verseny döntőjében való részvétel | 20 |
| Nemzetközi esettanulmányi versenyen való részvétel | 10 |
| Egyéb nemzetközi verseny döntőjében való részvétel | 20 |
| Egyéb nemzetközi versenyen való részvétel | 10 |

**C. Közéleti tevékenység (maximálisan 10 pont)**

A közéleti tevékenység értékelése a pályázati kiírást megelőző (2018/2019-es) tanév eredményei alapján történik.

|  |  |
| --- | --- |
| 1. Hallgatói közéleti tevékenység | maximális pontszám |
| Hallgatói Önkormányzat vezetőségének tagja | 5 |
| Egyetemi Szenátusban/Kari Tanácsban tag | 3 |
| Egyetemi/kari rendezvény szervezője | 5 |
| 2. Kiemelkedő sporttevékenység  |
| nemzetközi szint | 5 |
| országos szint | 5 |
| sportegyesületi tagság | 3 |
| 3. Egyéb kiemelkedő társadalmi, szociális, kulturális tevékenység  | 5 |

A közéleti tevékenységen belül végzett egy-egy tevékenységért a részkategória maximálisan elérhető pontszámának legfeljebb 50%-a kerülhet kiosztásra. A tevékenységeket minden esetben igazolni kell (pl. oklevél, szervezeti/egyesületi igazolás).

A Kiválósági Ösztöndíjbizottság az elért pontszámok alapján felállítja a pályázatok rangsorát, és a rendelkezésre álló ösztöndíj keret függvényében megállapítja hogy mely pályázatok, jogosultak az ösztöndíj elnyerésére, illetve kik kerülnek várólistára. Pontegyenlőség esetén a rangsor kialakításánál elsősorban a Tanulmányi teljesítmény kategóriában, másodsorban pedig a Tudományos tevékenység kategóriában szerzett pontszámok jelentenek előnyt.

A pályázók értesítése elektronikus úton történik a pályázati adatlapon megadott e-mail címen.

### 6. Az ösztöndíjak kifizetése

1. az ösztöndíj kifizetése két részletben, a 2019/2020-as tanév második félév végén, valamint a 2020/2021-es tanév első félév végén banki átutalással történik a pályázati űrlapon megadott számlaszámra;
2. az ösztöndíj kifizetések után felmerülő bármilyen adóterhet, illetve tranzakciós költségeit a Sapientia EMTE saját forrásából fedezi, tiszteletben tartva az egyetem szabályzatait és az érvényes törvényes előírásokat;
3. az ösztöndíj kifizetése felfüggesztésre kerül,
	* + ha a hallgatónak megszűnik a hallgatói jogviszonya,
		+ befejezi tanulmányait alap vagy mesteri szakon
		+ ha fegyelmi eljárás indul a hallgató ellen. (A további ösztöndíj kifizetéséről a bizottság elnöke a hallgató kötelezettségeinek megsértéséről szóló eljárás befejezését követően dönt);
4. a hallgató nem jogosult a 2020/2021-es tanév első félévének ösztöndíj támogatásban, ha a 2019/2020 tanév első és második félévében a nem teljesítette a két félévnek megfelelő kreditszám összegét a kötelező és kötelezően választandó tárgyakból;
5. amennyiben egy hallgató elveszti ösztöndíját, az ösztöndíjbizottság jogosult – ismételt pályázat kiírása nélkül – a helyét feltölteni a pályázati feltételeknek megfelelő várólistás hallgatók közül a pályázati rangsorban következővel. A pályázó számára az így elnyert ösztöndíj csak a 2. félévre folyósítható, ugyanazon feltételek mellett.
6. amennyiben a hallgató a 2019/2020-as tanév végén befejezi tanulmányait alapképzés szakon, és az ösztöndíj kifizetése felfüggesztésre kerül a 6/c cikkely szerint, megőrizheti jogosultságát az ösztöndíjra a 2020/2021-es tanév első félévére, ha tanulmányait a sikeres felvételi eljárást követően a Sapientia EMTE egy, az ösztöndíjprogram által támogatott mesterképzési szakán folytatja.

Az ösztöndíjra való jogosultság változásairól a hallgatók elektronikus úton értesítést kapnak.”